CELEX: 62015CN0654
Language: et
Date: 2015-12-07 00:00:00
Title: Kohtuasi C-654/15: Eelotsusetaotlus, mille on esitanud Högsta domstolen (Rootsi) 7. detsembril 2015 – Länsförsäkringar AB versus A/S Matek

8.2.2016   
            
            
               ET
            
            
               Euroopa Liidu Teataja
            
            
               C 48/26
            
         Eelotsusetaotlus, mille on esitanud Högsta domstolen (Rootsi) 7. detsembril 2015 – Länsförsäkringar AB versus A/S Matek
   (Kohtuasi C-654/15)
   (2016/C 048/31)
   Kohtumenetluse keel: rootsi
   
      Eelotsusetaotluse esitanud kohus
   
   Högsta domstolen
   
      Põhikohtuasja pooled
   
   
      Hageja: Länsförsäkringar AB
   
      Kostja: A/S Matek
   
      Eelotsuse küsimused
   
   Küsimus puudutab nõukogu 26. veebruari 2009. aasta määruse (EÜ) nr 207/2009 ühenduse kaubamärgi kohta artikli 9 lõike 1 punkti b tõlgendamist olukorras, kus kolmandad isikud kasutavad ilma loata kaubandustegevuse käigus tähist, mis on sarnane ühenduse kaubamärgiga (1).
   Küsimused on järgmised:
   
               1.
            
            
               Kas kaubamärgiomaniku ainuõigust mõjutab see, et ta ei ole viie aasta jooksul registreerimisest ühenduse kaubamärki tegelikult kasutusele võtnud kaupade või teenuste puhul, mille jaoks see on registreeritud?
            
         
               2.
            
            
               Kui esimesele küsimusele vastatakse jaatavalt, siis millistel asjaoludel ja millisel viisil mõjutab selline olukord vastavat ainuõigust?
            
         
      (1)  ELT L 78, lk 1.